DA Den Europæiske Unions Tidende L 328/101

KOMMISSIONENS GENNEMFØRELSESAFGØRELSE

af 29. november 2013

om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2014 og efterfølgende år, og om fastsættelse af EU-tilskuddet hertil

(meddelt under nummer C(2013) 8417)

(2013/722/EU)

EUROPA-KOMMISSIONEN HAR —

under henvisning til Den Europæiske Unions funktionsmåde,

under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 27, stk. 5, og

ud fra følgende betragtninger:

(1) Ved beslutning 2009/470/EF er der fastsat procedurer vedrørende EU-tilskud til programmer for udryddelse, bekæmpelse og overvågning af dyresygdomme og zoonoser.

(2) I henhold til artikel 27, stk. 1, i beslutning 2009/470/EF skal der indføres en EU-finansieringsforanstaltning til godtgørelse af medlemsstaternes udgifter til finansiering af nationale programmer for udryddelse, bekæmpelse og overvågning af de dyresygdomme og zoonoser, der er opført i bilag I til samme beslutning.

(3) I henhold til Kommissionens beslutning 2008/341/EF af 25. april 2008 om fastsættelse af EF-kriterier for nationale programmer for udryddelse, bekæmpelse og overvågning af visse dyresygdomme og zoonoser (2) skal programmer, som medlemsstaterne forelægger, for at blive godkendt i henhold til EU-finansieringsforanstaltningen som minimum opfylde kriterierne i bilaget til samme beslutning.

(4) Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier (3) foreskriver, at medlemsstaterne skal gennemføre årlige programmer for overvågning af transmissible spongiforme encephalopatier (TSE) hos kvæg, får og geder.

(5) Endvidere følger det af Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza (4), at medlemsstaterne skal iværksætte overvågningsprogrammer vedrørende fjerkræ og vilde fugle med henblik på bl.a. at udbygge den eksisterende viden om den trussel, vilde fugle udgør i forbindelse med influenzavirus af aviær oprindelse hos fugle, på grundlag af risikovurderinger, der ajourføres regelmæssigt. Disse årlige overvågningsprogrammer og finansieringen heraf bør ligeledes godkendes.

(6) Nogle medlemsstater har forelagt Kommissionen årlige og flerårige programmer for udryddelse, bekæmpelse og overvågning af dyresygdomme, programmer for kontrol med henblik på forebyggelse af zoonoser og årlige programmer for udryddelse og overvågning af visse TSE'er, som de ønsker at modtage EU-tilskud til.

(7) Da programmerne er vigtige for, at Unionens folke- og dyresundhedsmæssige mål kan nås, bør der fastsættes et EU-tilskud til de udgifter, de pågældende medlemsstater har til de i denne afgørelse omhandlede foranstaltninger, med et maksimumsbeløb for hvert program.

(8) Selv om den epidemiologiske situation i Unionen med hensyn til TSE er blevet markant bedre i de seneste år, er målrettet TSE-overvågning af specifikke delpopulationer af dyr fortsat af stor betydning for indsatsen for at sikre pålidelig indsigt i forekomsten af TSE i medlemsstaterne og udviklingen på området og samtidig kontrollere effekten af de iværksatte forebyggende foranstaltninger. Der bør derfor fastsættes et EU-tilskud på 100 % af medlemsstaternes udgifter til udførelse af visse laboratorietest som led i TSE-overvågningen under de godkendte programmer.

(9) Programmerne for udryddelse af rabies er nu i visse medlemsstater udmøntet i, at man er tæt på at have nået målsætningen om at udrydde denne alvorlige trussel mod folkesundheden, mens programmerne i andre medlemsstater er et centralt redskab i indsatsen for at forhindre, at sygdommen vender tilbage i resten af Unionen. Der bør fortsat ydes en højere EU-tilskudssats til disse programmer, nemlig på 75 %, med henblik på at styrke medlemsstaternes indsats for at udrydde denne sygdom så hurtigt som muligt.

(10) Visse medlemsstater, som med succes har gennemført programmer for udryddelse af rabies, der i flere år er blevet medfinansieret, grænser op til tredjelande, hvor denne sygdom forekommer. For en gang for alle at få udryddet rabies er det nødvendigt at gennemføre visse vaccinationsaktiviteter i de tredjelande, der støder op til Unionen. Der bør ydes fuld støtte til aktiviteter i grænseområder i disse tredjelande, dvs. et EU-tilskud på 100 % af udgifterne til indkøb og distribution af orale vacciner.

(11) For at sikre, at alle rabiesramte medlemsstater uden afbrydelse fortsætter arbejdet med oral vaccination i overensstemmelse med deres programmer, er det nødvendigt at åbne mulighed for udbetaling af forskud på op til 60 % af det for hvert enkelt program fastsatte maksimumsbeløb efter anmodning fra den pågældende medlemsstat, og under forudsætning af at de nødvendige bevillinger er til rådighed.

(12) Siden 2012 har man fundet klassisk svinepest i vildsvinebestanden i et område i Letland, der grænser op til Rusland og Hviderusland. Ved Kommissionens gennemførelsesafgørelse 2013/427/EU (5) er der afsat EU-tilskud for 2013 til oral nødvaccination af vildsvin mod klassisk svinepest i de områder i Hviderusland, der grænser op til de inficerede områder i Letland, med det formål at begrænse spredningen af sygdommen og forhindre, at Letlands område inficeres igen. Støtten til disse aktiviteter i Hviderusland bør opretholdes med et EU-tilskud på 100 % til dækning af visse af de relevante omkostninger.

(13) På grund af den særlige epidemiologiske situation og de økonomiske, tekniske og administrative problemer, som gør det vanskeligt at gennemføre programmet for udryddelse af fåre- og gedebrucellose i Grækenland på korrekt vis, bør finansieringsniveauet styrkes for visse foranstaltninger, ligesom der bør ydes tilskud til vederlag til private dyrlæger og sæsonansat personale med henblik på at sikre en korrekt gennemførelse af dette program.

(14) Forekomsten af afrikansk svinepest på Sardinien udgør en trussel med hensyn til spredning af sygdommen til andre områder i Unionen i forbindelse med ulovlig flytning af produkter eller dyr. Med henblik på at minimere denne risiko bør der godkendes et tilskud til Italien til gennemførelse af skærpet kontrol i Sardiniens havne og lufthavne.

(15) Kommissionen har vurderet de årlige og flerårige programmer, som medlemsstaterne har forelagt, ud fra et veterinært og et økonomisk synspunkt. Disse programmer opfylder de relevante EU-veterinærbestemmelser og navnlig kriterierne i beslutning 2008/341/EF.

(16) Det fastlægges i denne afgørelse, hvilke foranstaltninger der kan ydes EU-tilskud til. I tilfælde, hvor det blev anset for passende, har Kommissionen dog underrettet medlemsstaterne skriftligt om visse begrænsninger for anvendelsen af visse foranstaltninger med hensyn til det maksimale antal aktiviteter, der udføres, eller de geografiske områder, der er omfattet af programmerne.

(17) Da de årlige og flerårige programmer er vigtige for, at Unionens dyre- og folkesundhedsmæssige mål kan nås, og da anvendelsen for TSE- og aviær influenza-programmernes vedkommende er obligatorisk i alle medlemsstaterne, bør EU-tilskudssatsen fastsættes på et passende niveau til refusion af de udgifter, som de pågældende medlemsstater har til de i denne afgørelse omhandlede foranstaltninger, med et maksimumsbeløb for hvert program.

(18) I henhold til artikel 84 i Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (6) og artikel 94 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (7) skal der forud for indgåelsen af en forpligtelse til at afholde en udgift over Unionens budget foreligge en finansieringsafgørelse, som angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.

(19) Med henblik på forenkling og reduktion af den administrative byrde i forbindelse med medlemsstaternes og Kommissionens finansielle forvaltning af programmerne bør der anvendes et system med enhedsomkostninger til fastsættelse af EU-tilskuddet til støtteberettigede aktiviteter for så vidt angår prøveudtagning og testning under de godkendte programmer.

(20) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

KAPITEL I

Artikel 1

Definitioner

I denne afgørelse forstås ved:

a) »prøveudtagning fra husdyr«: indsamling af biologisk materiale fra dyr på bedriften, som foretages af eller på vegne af den kompetente myndighed med henblik på laboratorietestning

b) »prøveudtagning i fjerkræflokke«: indsamling af miljøprøver fra en fjerkræflok, som foretages af eller på vegne af den kompetente myndighed som led i et program for bekæmpelse af bestemte typer zoonotisk salmonella

c) »test«: procedure, der udføres på en stikprøve i et laboratorium til påvisning eller diagnosticering af et sygdomsagens, for at fastslå, hvorvidt et sådant agens er til stede, eller for at vurdere en sygdomsproces eller modtagelighed over for et bestemt sygdomsagens

d) »tuberkulintestning«: procedure, der består i at foretage en kutan tuberkulinprøve som defineret i punkt 2 i bilag B til Rådets direktiv 64/432/EØF (8) som led i et kvægtuberkuloseprogram.

Artikel 2

Kvægbrucellose

1. De programmer for udryddelse af kvægbrucellose, som Spanien, Kroatien, Italien, Portugal og Det Forenede Kongerige har forelagt, godkendes for perioden 1. januar 2014 til 31. december 2014.

2. EU-tilskuddet:

a) fastsættes til 50 % af enhedsomkostningen, jf. punkt 1, litra a), og punkt 4, litra a), i bilag I, til: i) prøveudtagning fra husdyr ii) Rose Bengal-test iii) komplementbindingstest

b) fastsættes til 50 % af hver enkelt af de i stk. 1 nævnte medlemsstaters støtteberettigede udgifter til: i) SAT-test, dog højst 0,25 EUR i gennemsnit pr. test ii) ELISA-test, dog højst 0,5 EUR i gennemsnit pr. test iii) bakteriologiske test, dog højst 10 EUR i gennemsnit pr. test iv) indkøb af vaccine, dog højst 0,50 EUR i gennemsnit pr. dosis v) godtgørelse til ejere for værdien af de slagtede dyr under programmerne, dog højst 375 EUR i gennemsnit pr. dyr

c) må ikke overstige følgende: i) 4 900 000 EUR til Spanien ii) 150 000 EUR til Kroatien iii) 2 715 000 EUR til Italien iv) 805 000 EUR til Portugal v) 1 355 000 EUR til Det Forenede Kongerige.

Artikel 3

Kvægtuberkulose

1. De programmer for udryddelse af kvægtuberkulose, som Irland, Spanien, Kroatien, Italien, Portugal og Det Forenede Kongerige har forelagt, godkendes for perioden 1. januar 2014 til 31. december 2014.

2. EU-tilskuddet til de i stk. 1 nævnte medlemsstater, bortset fra Irland:

a) fastsættes til 50 % af enhedsomkostningen, jf. punkt 3 og punkt 4, litra b), i bilag I, til: i) tuberkulintestning ii) gammainterferontest

b) fastsættes til 50 % af hver enkelt af de i stk. 1 nævnte medlemsstaters støtteberettigede udgifter til: i) bakteriologiske test, dog højst 10 EUR i gennemsnit pr. test ii) godtgørelse til ejere for værdien af de slagtede dyr under programmerne, dog højst 375 EUR i gennemsnit pr. dyr

c) må ikke overstige følgende: i) 11 780 000 EUR til Spanien ii) 330 000 EUR til Kroatien iii) 4 570 000 EUR til Italien iv) 1 035 000 EUR til Portugal v) 31 000 000 EUR til Det Forenede Kongerige.

3. EU-tilskuddet til Irland:

a) fastsættes til 50 % af enhedsomkostningen, jf. punkt 4, litra b), i bilag I, til gammainterferontest

b) fastsættes til 50 % af Irlands støtteberettigede udgifter til godtgørelse til ejere for værdien af de slagtede dyr under programmerne, dog højst 375 EUR i gennemsnit pr. dyr

c) må ikke overstige 7 390 000 EUR.

Artikel 4

Fåre- og gedebrucellose

1. De programmer for udryddelse af fåre- og gedebrucellose, som Grækenland, Spanien, Kroatien, Italien, Cypern og Portugal har forelagt, godkendes for perioden 1. januar 2014 til 31. december 2014.

2. EU-tilskuddet til de i stk. 1 nævnte medlemsstater, bortset fra Grækenland:

a) fastsættes til 50 % af enhedsomkostningen, jf. punkt 1, litra b), og punkt 4, litra c), i bilag I, til: i) prøveudtagning fra husdyr ii) Rose Bengal-test iii) komplementbindingstest

b) fastsættes til 50 % af hver enkelt af de i stk. 1 nævnte medlemsstaters støtteberettigede udgifter til: i) bakteriologiske test, dog højst 10 EUR i gennemsnit pr. test ii) indkøb af vaccine, dog højst 0,50 EUR i gennemsnit pr. dosis iii) godtgørelse til ejere for værdien af de slagtede dyr under programmerne, dog højst 50 EUR i gennemsnit pr. dyr

c) må ikke overstige følgende: i) 7 715 000 EUR til Spanien ii) 385 000 EUR til Kroatien iii) 3 925 000 EUR til Italien iv) 175 000 EUR til Cypern v) 1 125 000 EUR til Portugal.

3. EU-tilskuddet til Grækenland:

a) fastsættes til 75 % af enhedsomkostningen, jf. punkt 4, litra c), i bilag I, til: i) Rose Bengal-test ii) komplementbindingstest

b) fastsættes til 75 % af de støtteberettigede udgifter til: i) bakteriologiske test, dog højst 15 EUR i gennemsnit pr. test ii) indkøb af vaccine, dog højst 0,75 EUR i gennemsnit pr. dosis iii) vederlag til de private dyrlæger, der foretager vaccination og udfører prøveudtagningsaktiviteter under programmet iv) lønninger til sæsonansat personale, der specifikt rekrutteres til at forvalte data om gennemførelsen af foranstaltningerne under programmet

c) fastsættes til 50 % af de støtteberettigede udgifter til godtgørelse til ejere for værdien af de slagtede dyr under programmet, dog højst 50 EUR i gennemsnit pr. dyr

d) må ikke overstige 3 290 000 EUR.

Artikel 5

Bluetongue i endemiske områder eller højrisikoområder

1. De programmer for udryddelse og overvågning af bluetongue, som Belgien, Bulgarien, Tyskland, Estland, Grækenland, Spanien, Frankrig, Italien, Letland, Litauen, Malta, Østrig, Polen, Portugal, Rumænien, Slovenien, Slovakiet og Finland har forelagt, godkendes for perioden 1. januar 2014 til 31. december 2014.

2. EU-tilskuddet:

a) fastsættes til 50 % af enhedsomkostningen, jf. punkt 1, litra c), og punkt 4, litra d), i bilag I, til: i) prøveudtagning fra husdyr ii) ELISA-test iii) PCR-test

b) fastsættes til 50 % af hver enkelt af de i stk. 1 nævnte medlemsstaters støtteberettigede udgifter til indkøb af vaccine, dog højst 0,50 EUR i gennemsnit pr. dosis

c) må ikke overstige følgende: i) 11 000 EUR til Belgien ii) 7 000 EUR til Bulgarien iii) 70 000 EUR til Tyskland iv) 3 000 EUR til Estland v) 75 000 EUR til Grækenland vi) 590 000 EUR til Spanien vii) 170 000 EUR til Frankrig viii) 350 000 EUR til Italien ix) 15 000 EUR til Letland x) 8 000 EUR til Litauen xi) 5 000 EUR til Malta xii) 5 000 EUR til Østrig xiii) 25 000 EUR til Polen xiv) 125 000 EUR til Portugal xv) 35 000 EUR til Rumænien xvi) 13 000 EUR til Slovenien xvii) 25 000 EUR til Slovakiet xviii) 5 000 EUR til Finland.

Artikel 6

Zoonotisk salmonella

1. De årlige programmer for bekæmpelse af visse typer zoonotisk salmonella i avlsflokke, æglæggerflokke og slagtekyllingeflokke af Gallus gallus og i flokke af kalkuner (Meleagris gallopavo), som Bulgarien, Danmark, Tyskland, Estland, Irland, Grækenland, Frankrig, Kroatien, Italien, Cypern, Letland, Luxembourg, Ungarn, Malta, Nederlandene, Østrig, Portugal, Rumænien, Slovenien, Slovakiet og Det Forenede Kongerige har forelagt, godkendes for perioden 1. januar 2014 til 31. december 2014.

2. Det årlige program for bekæmpelse af visse typer zoonotisk salmonella i flokke af kalkuner (Meleagris gallopavo), som Polen har forelagt, godkendes for perioden 1. januar 2014 til 31. december 2014.

3. Det årlige program for bekæmpelse af visse typer zoonotisk salmonella i avlsflokke af Gallus gallus, som Tjekkiet har forelagt, godkendes for perioden 1. januar 2014 til 31. december 2014.

4. De flerårige programmer for bekæmpelse af visse typer zoonotisk salmonella i æglæggerflokke og slagtekyllingeflokke af Gallus gallus og i flokke af kalkuner (Meleagris gallopavo), som Tjekkiet har forelagt, godkendes for perioden 1. januar 2014 til 31. december 2016.

5. Det flerårige program for bekæmpelse af visse typer zoonotisk salmonella i avlsflokke, æglæggerflokke og slagtekyllingeflokke af Gallus gallus og i flokke af kalkuner (Meleagris gallopavo), som Spanien har forelagt, godkendes for perioden 1. januar 2014 til 31. december 2016.

6. Det flerårige program for bekæmpelse af visse typer zoonotisk salmonella i avlsflokke, æglæggerflokke og slagtekyllingeflokke af Gallus gallus, som Polen har forelagt, godkendes for perioden 1. januar 2014 til 31. december 2016.

7. Det flerårige program for bekæmpelse af visse typer zoonotisk salmonella i avlsflokke og æglæggerflokke af Gallus gallus, som Belgien har forelagt, godkendes for perioden 1. januar 2014 til 31. december 2019.

8. EU-tilskuddet for 2014:

a) fastsættes til 50 % af enhedsomkostningen, jf. punkt 2 og punkt 4, litra e), i bilag I, til: i) prøveudtagning i fjerkræflokke ii) bakteriologiske test iii) serotypningstest iv) test til fastlæggelse af effektiviteten af desinfektion v) test til påvisning af antimikrobielle stoffer

b) fastsættes til 50 % af hver enkelt af de i stk. 1-7 nævnte medlemsstaters støtteberettigede udgifter til: i) indkøb af vaccine, dog højst 0,05 EUR i gennemsnit pr. dosis ii) godtgørelse til ejere for værdien af: — aflivede avlsfugle af Gallus gallus, dog højst 4 EUR i gennemsnit pr. fugl — aflivede æglæggerfugle af Gallus gallus, dog højst 2,20 EUR i gennemsnit pr. fugl — aflivede forældrefugle i en avlsflok af kalkuner af Meleagris gallopavo, dog højst 12 EUR i gennemsnit pr. fugl — destruerede rugeæg lagt af forældrefugle i en avlsflok af Gallus gallus, dog højst 0,20 EUR i gennemsnit pr. æg — destruerede konsumæg lagt af Gallus gallus, dog højst 0,04 EUR i gennemsnit pr. æg — destruerede rugeæg lagt af forældrefugle af Meleagris gallopavo, dog højst 0,40 EUR i gennemsnit pr. æg

c) må ikke overstige følgende: i) 1 070 000 EUR til Belgien ii) 50 000 EUR til Bulgarien iii) 175 000 EUR til Tjekkiets program som omhandlet i stk. 3 iv) 710 000 EUR til Tjekkiets program som omhandlet i stk. 4 v) 90 000 EUR til Danmark vi) 1 335 000 EUR til Tyskland vii) 20 000 EUR til Estland viii) 25 000 EUR til Irland ix) 620 000 EUR til Grækenland x) 760 000 EUR til Spanien xi) 860 000 EUR til Frankrig xii) 160 000 EUR til Kroatien xiii) 550 000 EUR til Italien xiv) 95 000 EUR til Cypern xv) 240 000 EUR til Letland xvi) 10 000 EUR til Luxembourg xvii) 1 940 000 EUR til Ungarn xviii) 30 000 EUR til Malta xix) 2 700 000 EUR til Nederlandene xx) 1 190 000 EUR til Østrig xxi) 20 000 EUR til Polens program som omhandlet i stk. 2 xxii) 2 610 000 EUR til Polens program som omhandlet i stk. 6 xxiii) 35 000 EUR til Portugal xxiv) 1 170 000 EUR til Rumænien xxv) 35 000 EUR til Slovenien xxvi) 970 000 EUR til Slovakiet xxvii) 40 000 EUR til Det Forenede Kongerige.

Artikel 7

Klassisk svinepest

1. Programmerne for bekæmpelse og overvågning af klassisk svinepest, som Bulgarien, Tyskland, Frankrig, Kroatien, Letland, Ungarn, Rumænien og Slovakiet har forelagt, godkendes for perioden 1. januar 2014 til 31. december 2014.

2. EU-tilskuddet:

a) fastsættes til 50 % af enhedsomkostningen, jf. punkt 1, litra d), og punkt 4, litra f), i bilag I, til: i) prøveudtagning fra husdyr ii) ELISA-test iii) PCR-test iv) virologiske test

b) fastsættes til 50 % af hver enkelt af de i stk. 1 nævnte medlemsstaters støtteberettigede udgifter til: i) levering af vildsvin til myndighederne med henblik på laboratorietestning, dog højst 5 EUR i gennemsnit pr. dyr ii) indkøb af oral vaccine, dog højst 0,50 EUR i gennemsnit pr. dosis

c) må ikke overstige følgende: i) 150 000 EUR til Bulgarien ii) 670 000 EUR til Tyskland iii) 15 000 EUR til Frankrig iv) 65 000 EUR til Kroatien v) 295 000 EUR til Letland vi) 40 000 EUR til Ungarn vii) 1 435 000 EUR til Rumænien viii) 345 000 EUR til Slovakiet.

3. Uanset stk. 2, litra a) og b), gælder det for den del af Letlands program, der gennemføres i Hviderusland, at EU-tilskuddet for 2014:

a) kun ydes til de støtteberettigede udgifter til indkøb af lokkemad indeholdende oral vaccine, dog højst 1 EUR i gennemsnit pr. dosis

b) fastsættes til 100 %

c) ikke må overstige 135 000 EUR.

Artikel 8

Smitsomt blæreudslæt hos svin

1. Det program for udryddelse af smitsomt blæreudslæt hos svin, som Italien har forelagt, godkendes for perioden 1. januar 2014 til 31. december 2014.

2. EU-tilskuddet:

a) fastsættes til 50 % af enhedsomkostningen, jf. punkt 1, litra e), i bilag I, til prøveudtagning fra husdyr

b) fastsættes til 50 % af Italiens støtteberettigede udgifter til: i) ELISA-test, dog højst 1 EUR i gennemsnit pr. test ii) PCR-test, dog højst 5 EUR i gennemsnit pr. test iii) virologiske test, dog højst 10 EUR i gennemsnit pr. test

c) må ikke overstige 790 000 EUR til Italien.

Artikel 9

Aviær influenza hos fjerkræ og vilde fugle

1. De årlige programmer for overvågning af aviær influenza hos fjerkræ og vilde fugle, som Belgien, Bulgarien, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Malta, Østrig, Portugal, Rumænien, Slovenien, Slovakiet, Finland, Sverige og Det Forenede Kongerige har forelagt, godkendes for perioden 1. januar 2014 til 31. december 2014.

2. De flerårige programmer for overvågning af aviær influenza hos fjerkræ og vilde fugle, som Tjekkiet og Polen har forelagt, godkendes for perioden 1. januar 2014 til 31. december 2016.

3. Det flerårige program for overvågning af aviær influenza hos fjerkræ og vilde fugle, som Nederlandene har forelagt, godkendes for perioden 1. januar 2014 til 31. december 2017.

4. EU-tilskuddet for 2014:

a) fastsættes til 50 % af enhedsomkostningen, jf. punkt 1, litra f), og punkt 4, litra g), i bilag I, til: i) prøveudtagning fra tamfugle ii) ELISA-test iii) agar-gel-immunodiffusionstest iv) hæmagglutinationsinhibitionstest (HI-test) for H5/H7 v) virusisolationstest vi) PCR-test

b) fastsættes til 50 % af hver enkelt af de i stk. 1-3 nævnte medlemsstaters støtteberettigede udgifter til levering af vilde fugle til myndighederne med henblik på laboratorietestning som led i passiv overvågning, dog højst 5 EUR i gennemsnit pr. fugl

c) må ikke overstige følgende: i) 50 000 EUR til Belgien ii) 25 000 EUR til Bulgarien iii) 20 000 EUR til Tjekkiet iv) 50 000 EUR til Danmark v) 55 000 EUR til Tyskland vi) 5 000 EUR til Estland vii) 70 000 EUR til Irland viii) 15 000 EUR til Grækenland ix) 65 000 EUR til Spanien x) 120 000 EUR til Frankrig xi) 75 000 EUR til Kroatien xii) 905 000 EUR til Italien xiii) 20 000 EUR til Cypern xiv) 20 000 EUR til Letland xv) 10 000 EUR til Litauen xvi) 10 000 EUR til Luxembourg xvii) 160 000 EUR til Ungarn xviii) 5 000 EUR til Malta xix) 160 000 EUR til Nederlandene xx) 25 000 EUR til Østrig xxi) 95 000 EUR til Polen xxii) 25 000 EUR til Portugal xxiii) 260 000 EUR til Rumænien xxiv) 45 000 EUR til Slovenien xxv) 25 000 EUR til Slovakiet xxvi) 40 000 EUR til Finland xxvii) 30 000 EUR til Sverige xxviii) 135 000 EUR til Det Forenede Kongerige.

Artikel 10

Transmissible spongiforme encephalopatier

1. De programmer for overvågning og udryddelse af visse transmissible spongiforme encephalopatier (TSE), som Belgien, Bulgarien, Tjekkiet, Danmark, Tyskland, Estland, Irland, Spanien, Frankrig, Kroatien, Italien, Cypern, Letland, Litauen, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet, Finland og Sverige har forelagt, godkendes for perioden 1. januar 2014 til 31. december 2014.

2. De flerårige programmer for overvågning og udryddelse af visse transmissible spongiforme encephalopatier, som Grækenland og Luxembourg har forelagt, godkendes for perioden 1. januar 2014 til 31. december 2015.

3. Det flerårige program for overvågning og udryddelse af visse transmissible spongiforme encephalopatier, som Det Forenede Kongerige har forelagt, godkendes for perioden 1. januar 2014 til 31. december 2018.

4. EU-tilskuddet:

a) fastsættes til 100 % af enhedsomkostningen, jf. punkt 4, litra h), i bilag I, til: i) hurtige test på kvæg, der udføres med henblik på opfyldelse af kravene i artikel 12, stk. 2, i og kapitel A, del I, punkt 2.1 og 3, i bilag III til forordning (EF) nr. 999/2001 ii) hurtige test på kvæg, der med henblik på opfyldelse af kravene i kapitel A, del I, punkt 2.2, i bilag III til forordning (EF) nr. 999/2001 under Bulgariens, Kroatiens og Rumæniens programmer eller under andre medlemsstaters programmer som omhandlet i stk. 1-3 udføres på kvæg med oprindelse i medlemsstater, der ikke er opført i bilaget til Kommissionens beslutning 2009/719/EF (9), eller tredjelande iii) hurtige test på får og geder: — i overensstemmelse med kravene i artikel 12, stk. 2, i og bilag III, kapitel A, del II, punkt 5, og bilag VII til forordning (EF) nr. 999/2001 — i det antal, der er nødvendigt for at opfylde minimumskravene i bilag III, kapitel A, del II, punkt 2 og 3 iv) indledende molekylære diskriminatoriske test som omhandlet i kapitel C, punkt 3.2, litra c), nr. i), i bilag X til forordning (EF) nr. 999/2001

b) fastsættes til 75 % af enhedsomkostningen, jf. punkt 4, litra h), i bilag I, til hurtige test på kvæg, som udføres med henblik på opfyldelse af kravene i kapitel A, del I, punkt 2.2, i bilag III til forordning (EF) nr. 999/2001 og ikke falder ind under litra a), nr. ii)

c) fastsættes til 100 % af hver enkelt af de i stk. 1-3 nævnte medlemsstaters støtteberettigede udgifter til: i) konfirmatoriske test, dog ikke hurtige test, der foretages i henhold til kapitel C i bilag X til forordning (EF) nr. 999/2001, dog højst 50 EUR i gennemsnit pr. test ii) genotypebestemmelse, dog højst 6 EUR i gennemsnit pr. test

d) fastsættes til 50 % af hver medlemsstats udgifter til godtgørelse til ejere for værdien af: — kvæg, der er aflivet og destrueret, dog højst 500 EUR i gennemsnit pr. dyr — får og geder, der er aflivet og destrueret, dog højst 70 EUR i gennemsnit pr. dyr — får og geder, der er aflivet som en obligatorisk foranstaltning i henhold til kapitel B, punkt 2.2.2, litra b) og c), i bilag VII til forordning (EF) nr. 999/2001, dog højst 50 EUR i gennemsnit pr. dyr

e) må ikke overstige følgende: i) 260 000 EUR til Belgien ii) 310 000 EUR til Bulgarien iii) 250 000 EUR til Tjekkiet iv) 235 000 EUR til Danmark v) 2 390 000 EUR til Tyskland vi) 45 000 EUR til Estland vii) 660 000 EUR til Irland viii) 1 355 000 EUR til Grækenland ix) 1 525 000 EUR til Spanien x) 7 615 000 EUR til Frankrig xi) 2 115 000 EUR til Italien xii) 355 000 EUR til Kroatien xiii) 1 060 000 EUR til Cypern xiv) 65 000 EUR til Letland xv) 55 000 EUR til Litauen xvi) 30 000 EUR til Luxembourg xvii) 660 000 EUR til Ungarn xviii) 15 000 EUR til Malta xix) 435 000 EUR til Nederlandene xx) 345 000 EUR til Østrig xxi) 1 220 000 EUR til Polen xxii) 475 000 EUR til Portugal xxiii) 1 675 000 EUR til Rumænien xxiv) 115 000 EUR til Slovenien xxv) 170 000 EUR til Slovakiet xxvi) 100 000 EUR til Finland xxvii) 105 000 EUR til Sverige xxviii) 1 475 000 EUR til Det Forenede Kongerige.

Artikel 11

Rabies

1. De årlige programmer for udryddelse af rabies, som Bulgarien, Estland, Italien, Litauen, Ungarn, Polen, Rumænien og Slovakiet har forelagt, godkendes for perioden 1. januar 2014 til 31. december 2014.

2. Det flerårige program for udryddelse af rabies, som Grækenland har forelagt, godkendes for perioden 1. januar 2014 til 31. december 2015.

3. De flerårige programmer for udryddelse af rabies, som Letland og Finland har forelagt, godkendes for perioden 1. januar 2014 til 31. december 2016.

4. Det flerårige program for udryddelse af rabies, som Kroatien har forelagt, godkendes for perioden 1. januar 2014 til 31. december 2018.

5. Det flerårige program for udryddelse af rabies, som Slovenien har forelagt, godkendes for perioden 1. januar 2014 til 31. december 2019.

6. EU-tilskuddet for 2014:

a) fastsættes til 75 % af enhedsomkostningen, jf. punkt 4, litra i), i bilag I, til: i) fluorescerende antistoftest (FAT) ii) serologiske test

b) fastsættes til 75 % af hver enkelt af de i stk. 1 nævnte medlemsstaters støtteberettigede udgifter til: i) levering af vildtlevende dyr til myndighederne med henblik på laboratorietestning, dog højst 10 EUR i gennemsnit pr. dyr ii) test til påvisning af biomarkør, dog højst 7,50 EUR i gennemsnit pr. test iii) isolering og karakterisering af rabiesvirus, dog højst 30 EUR i gennemsnit pr. undersøgelse iv) titrering af virusset i en stikprøve af vaccinelokkemad, dog højst 75 EUR i gennemsnit pr. testet prøve af vaccinelokkemad v) indkøb af lokkemad indeholdende oral vaccine, dog højst 0,60 EUR i gennemsnit pr. stk. lokkemad vi) indkøb af lokkemad indeholdende oral vaccine, dog højst 0,35 EUR i gennemsnit pr. stk. lokkemad

c) må ikke overstige følgende: i) 1 790 000 EUR til Bulgarien ii) 3 210 000 EUR til Grækenland iii) 510 000 EUR til Estland iv) 165 000 EUR til Italien v) 1 700 000 EUR til Kroatien vi) 1 225 000 EUR til Letland vii) 2 600 000 EUR til Litauen viii) 1 970 000 EUR til Ungarn ix) 7 470 000 EUR til Polen x) 5 500 000 EUR til Rumænien xi) 800 000 EUR til Slovenien xii) 285 000 EUR til Slovakiet xiii) 250 000 EUR til Finland.

7. Uanset stk. 6, litra a) og b), gælder det for den del af Estlands, Letlands, Litauens, Polens og Finlands programmer, der gennemføres uden for disse medlemsstaters områder, at EU-tilskuddet for 2014:

a) kun ydes til de støtteberettigede udgifter til indkøb og distribution af lokkemad indeholdende oral vaccine

b) fastsættes til 100 %

c) ikke må overstige: i) 110 000 EUR til den del af Estlands program, der gennemføres i Rusland ii) 475 000 EUR til den del af Letlands program, der gennemføres i Hviderusland iii) 1 570 000 EUR til den del af Litauens program, der gennemføres i Hviderusland iv) EUR 1 500 000 til den del af Polens program, der gennemføres i Ukraine v) 660 000 EUR til den del af Polens program, der gennemføres i Hviderusland vi) 95 000 EUR til den del af Finlands program, der gennemføres i Rusland.

8. De maksimumsbeløb, der kan godtgøres for de i stk. 7 omhandlede støtteberettigede udgifter, må ikke overstige i gennemsnit 0,95 EUR pr. dosis til indkøb og distribution af lokkemad indeholdende oral vaccine.

9. Uanset artikel 13, stk. 2, gælder følgende for de i nærværende artikel omhandlede programmer:

a) Kommissionen kan, efter anmodning fra den pågældende medlemsstat, betale et forskud på op til 60 % af det angivne maksimumsbeløb senest tre måneder efter at have modtaget anmodningen.

b) Udgifter som omhandlet i stk. 7 er støtteberettigede, hvis de betales af myndighederne i det tredjeland, på hvis område aktiviteterne er gennemført, og der er indgivet en endelig rapport og en betalingsanmodning til den pågældende medlemsstat.

Artikel 12

Afrikansk svinepest

1. Et tilskud til Italien til gennemførelse af skærpede kontrolforanstaltninger i Sardiniens havne og lufthavne med henblik på at forebygge spredning af afrikansk svinepest godkendes for perioden 1. januar 2014 til 31. december 2014.

2. EU-tilskuddet:

a) fastsættes til 50 % af Italiens støtteberettigede udgifter til gennemførelse af de i stk. 1 omhandlede foranstaltninger

b) må ikke overstige 50 000 EUR.

KAPITEL II

ALMINDELIGE OG AFSLUTTENDE BESTEMMELSER

Artikel 13

1. EU-tilskuddet som omhandlet i artikel 2-11 ydes som den i samme artikler angivne procentdel af:

a) de enhedsomkostninger, der er angivet for hvert enkelt program i bilag I

b) de støtteberettigede udgifter, begrænset til de omkostninger, der er angivet i bilag II.

2. Kun udgifter, der er afholdt til gennemførelse af de i artikel 2-12 omhandlede årlige eller flerårige programmer og betalt inden medlemsstaternes forelæggelse af den endelige rapport, er berettiget til EU-tilskud.

Artikel 14

1. De udgifter, medlemsstaterne anmelder med henblik på EU-tilskud, angives i euro eksklusive moms og andre skatter og afgifter.

2. Hvis en medlemsstats udgifter er i en anden valuta end euro, skal den pågældende medlemsstat omregne udgifterne til euro på basis af den sidste vekselkurs, som Den Europæiske Centralbank har fastsat inden den første dag i den måned, i hvilken betalingsanmodningen indgives af medlemsstaten.

Artikel 15

1. EU-tilskuddet til de i artikel 2-12 omhandlede årlige og flerårige programmer ydes, forudsat at de pågældende medlemsstater:

a) gennemfører de aktiviteter og foranstaltninger, der er beskrevet i de godkendte programmer

b) gennemfører programmerne i overensstemmelse med de relevante EU-bestemmelser, herunder lovgivningen om markedsføringstilladelser til veterinærlægemidler, konkurrencereglerne og bestemmelserne om offentlige udbud

c) sætter senest den 1. januar 2014 de love og administrative bestemmelser, der er nødvendige for at gennemføre programmerne fuldt ud i praksis, i kraft med virkning fra den 1. januar 2014

d) sender Kommissionen de foreløbige tekniske og økonomiske rapporter om programmerne, jf. artikel 27, stk. 7, litra a), i Kommissionens beslutning 2009/470/EF og artikel 3 i beslutning 2008/940/EF (10)

e) sender Kommissionen en detaljeret årsrapport om programmerne, jf. artikel 27, stk. 7, litra b), i beslutning 2009/470/EF og artikel 4 i beslutning 2008/940/EF

f) ikke indsender yderligere anmodninger om andre EU-tilskud til foranstaltningerne og ikke tidligere har indsendt sådanne anmodninger.

2. Hvis en medlemsstat ikke overholder betingelserne i stk. 1, kan Kommissionen nedsætte EU-tilskuddet under hensyntagen til arten og grovheden af den pågældende overtrædelse og til det finansielle tab, den medfører for Unionen.

Artikel 16

Denne afgørelse er en finansieringsafgørelse som omhandlet i artikel 84 i finansforordningen.

Artikel 17

Anvendelsen af denne finansieringsafgørelse forudsætter, at de bevillinger, der er afsat i budgetforslaget for 2014, er til rådighed efter budgetmyndighedens vedtagelse af budgettet for 2014, eller, hvis budgettet ikke vedtages, at de nødvendige midler er til rådighed inden for rammerne af ordningen med foreløbige tolvtedele.

Artikel 18

Denne afgørelse anvendes fra den 1. januar 2014.

Artikel 19

Denne afgørelse er rettet til medlemsstaterne.

Udfærdiget i Bruxelles, den 29. november 2013. På Kommissionens vegne Tonio BORG Medlem af Kommissionen

(1) EUT L 155 af 18.6.2009, s. 30.

(2) EUT L 115 af 29.4.2008, s. 44.

(3) EFT L 147 af 31.5.2001, s. 1.

(4) EUT L 10 af 14.1.2006, s. 16.

(5) EUT L 213 af 8.8.2013, s. 22.

(6) EUT L 298 af 26.10.2012, s. 1.

(7) EUT L 362 af 31.12.2012, s. 1.

(8) EFT 121 af 29.7.1964, s. 1977/64.

(9) EUT L 256 af 29.9.2009, s. 35.

(10) EUT L 335 af 13.12.2008, s. 61.

BILAG I ENHEDSOMKOSTNINGER (jf. artikel 13, stk. 1, litra a)) Enhedsomkostninger som omhandlet i artikel 2-11 fastsættes til følgende: 1. Prøveudtagning fra husdyr eller fugle: a) kvægbrucellose: (i EUR) Medlemsstat Enhedsomkostning Kroatien Portugal 0,76 Spanien 1,80 Italien Det Forenede Kongerige 2,97 b) fåre- og gedebrucellose: (i EUR) Medlemsstat Enhedsomkostning Kroatien Portugal 0,55 Spanien Cypern 1,28 Italien 2,12 c) bluetongue i endemiske områder og højrisikoområder: (i EUR) Medlemsstat Enhedsomkostning Bulgarien Estland Grækenland Letland Litauen Polen Portugal Rumænien Slovakiet Μalta 0,55 Spanien Slovenien 1,28 Belgien Frankrig Italien 2,12 Tyskland Østrig Finland 2,78 d) klassisk svinepest: (i EUR) Medlemsstat Enhedsomkostning Bulgarien Kroatien Ungarn Letland Rumænien Slovakiet 0,55 Frankrig 2,12 Tyskland 2,78 e) smitsomt blæreudslæt hos svin: (i EUR) Medlemsstat Enhedsomkostning Italien 2,12 f) aviær influenza: (i EUR) Medlemsstat Enhedsomkostning Bulgarien Tjekkiet Estland Grækenland Kroatien Ungarn Letland Litauen Polen Portugal Rumænien Slovakiet Μalta 1,19 Spanien Cypern Slovenien 2,81 Belgien Irland Frankrig Italien Det Forenede Kongerige 4,65 Danmark Tyskland Luxembourg Østrig Nederlandene Finland Sverige 6,09 2. Prøveudtagning i fjerkræflokke inden for rammerne af programmer vedrørende zoonotisk salmonella: (i EUR) Medlemsstat Enhedsomkostning Bulgarien Tjekkiet Estland Grækenland Kroatien Ungarn Letland Polen Portugal Rumænien Slovakiet Μalta 5,97 Spanien Cypern Slovenien 14,03 Belgien Irland Frankrig Italien Det Forenede Kongerige 23,24 Danmark Tyskland Luxembourg Østrig Nederlandene 30,43 3. Tuberkulintestning (programmer vedrørende kvægtuberkulose): (i EUR) Medlemsstat Enhedsomkostning Kroatien Portugal 1,12 Spanien 2,63 Italien Det Forenede Kongerige 4,36 4. Laboratorietest: a) kvægbrucellose: (i EUR) Medlemsstat Laboratorietest Enhedsomkostning Samtlige medlemsstater Rose Bengal-test 0,47 komplementbindingstest 0,49 b) kvægtuberkulose: (i EUR) Medlemsstat Laboratorietest Enhedsomkostning Samtlige medlemsstater gammainterferontest 10,43 EUR c) fåre- og gedebrucellose: (i EUR) Medlemsstat Laboratorietest Enhedsomkostning Samtlige medlemsstater Rose Bengal-test 0,24 komplementbindingstest 0,63 d) bluetongue: (i EUR) Medlemsstat Laboratorietest Enhedsomkostning Samtlige medlemsstater PCR-test 25,08 ELISA-test 1,69 e) zoonotisk salmonella: (i EUR) Medlemsstat Laboratorietest Enhedsomkostning Samtlige medlemsstater bakteriologisk test 18,19 serotypningstest 38,38 test til fastlæggelse af effektiviteten af desinfektion 16,72 test til påvisning af antimikrobielle stoffer 3,43 f) klassisk svinepest: (i EUR) Medlemsstat Laboratorietest Enhedsomkostning Samtlige medlemsstater ELISA-test 3,38 PCR-test 19,01 virologisk test 24,95 g) aviær influenza hos fjerkræ og vilde fugle: (i EUR) Medlemsstat Laboratorietest Enhedsomkostning Samtlige medlemsstater ELISA-test 3,26 agar-gel-immunodiffusionstest 1,80 hæmagglutinationsinhibitionstest (HI-test) for H5/H7 9,64 virusisolationstest 37,87 PCR-test 19,74 h) transmissible spongiforme encephalopatier: (i EUR) Medlemsstat Laboratorietest Enhedsomkostning Samtlige medlemsstater hurtig test 7,40 diskriminatorisk test 194 i) rabies: (i EUR) Medlemsstat Laboratorietest Enhedsomkostning Samtlige medlemsstater fluorescerende antistoftest (FAT) 13,09 serologisk test 15,24